**6ο ΓΥΜΝΑΣΙΟ ΡΟΔΟΥ ΡΟΔΟΣ 23/03/2020**

**ΟΔΗΓΙΕΣ ΓΙΑ ΑΣΥΓΧΡΟΝΗ ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ**

Αγαπητοί γονείς- κηδεμόνες & αγαπητά μας παιδιά

Η ασύγχρονη εκπαίδευση απευθύνεται σε όλους τους μαθητές και όλες τις μαθήτριες. Για την υλοποίηση της εξ αποστάσεως **ασύγχρονης εκπαίδευσης**, προτείνεται να αξιοποιηθούν πληροφοριακά συστήματα, δίκτυα και εφαρμογές που έχει αναπτύξει το ΥΠΑΙΘ:

Η Ψηφιακή Εκπαιδευτική Πλατφόρμα **e-class & η e-me.**

**Ως προς τη διαδικασία για τη δημιουργία**

**των ψηφιακών τμημάτων και την υλοποίηση**

**της Ασύγχρονης εξ Αποστάσεως Εκπαίδευσης επισημαίνουμε τα εξής:**

**Τα βήματα για τη δημιουργία λογαριασμών και ψηφιακών τμημάτων:**

1. Οι γονείς/κηδεμόνες μεριμνούν για την εγγραφή των μαθητών στο Πανελλήνιο Σχολικό Δίκτυο (ΠΣΔ). Με την εγγραφή τους οι μαθητές/τριες αποκτούν μαθητικό λογαριασμό ΠΣΔ μέσω του οποίου έχουν την δυνατότητα να συνδεθούν στις διαθέσιμες πλατφόρμες τηλεκπαίδευσης στη σελίδα https://register.sch.gr/students/ .
2. Οι μαθητές/μαθήτριες με την βοήθεια των γονέων/κηδεμόνων μετά την απόκτηση λογαριασμού από το ΠΣΔ (από το πρώτο βήμα) εισέρχονται για μια φορά στην πλατφόρμα που έχει επιλεγεί από τους εκπαιδευτικούς  ώστε στη συνέχεια να γίνουν μέλη των ψηφιακών τμημάτων από τους εκπαιδευτικούς.
3. (σχετικές οδηγίες υπάρχουν εντός της σελίδας διαχείρισης μαθητικών λογαριασμών https://register.sch.gr/students/admins/ ).
4. Οι εκπαιδευτικοί δημιουργούν το/τα ψηφιακό/α τμήμα/τμήματα στην πλατφόρμα επιλογής τους (e-me ή e-class) και

* Α. προσκαλούν σε αυτές τους/τις μαθητές/τριες με βάση τα ονόματα χρήστη (usernames) που τους έστειλε ο Διευθυντής/τρια του σχολείου. Οι μαθητές αποδέχονται τις προσκλήσεις και αυτομάτως εντάσσονται στο αντίστοιχο ψηφιακό τμήμα του/των εκπαιδευτικών.
* Β. οι μαθητές στην πλατφόρμα επιλογής τους e-class κάνουν εγγραφή στο μάθημα πατώντας το εικονίδιο «Εγγραφή στο μάθημα»
* Γ. οι μαθητές στην πλατφόρμα επιλογής τους e-me αναζητούν στις «Επαφές» τους εκπαιδευτικούς που διδάσκουν στο τμήμα τους και στέλνουν το αίτημα σύνδεσης μαζί τους με το εικονίδιο της αναζήτησης. Θα παρακολουθείτε πάνω δεξιά στο e-me μήνυμα ότι το αίτημα σύνδεσης σας έγινε αποδεκτό. Από τη στιγμή που ο καθηγητής/τρια θα σας εντάξει στην αντίστοιχη κυψέλη που έχει δημιουργήσει, αποδεχτείτε το αίτημα που θα σας στείλει στο εικονίδιο ειδοποίησης.

**Διαδικασία υλοποίησης και προετοιμασίας ασύγχρονης εξ αποστάσεως εκπαίδευσης**

* Οι εκπαιδευτικοί σε καθημερινή βάση αναρτούν στα ψηφιακά τμήματα το εκπαιδευτικό υλικό και το υλικό του μαθήματος, τις εργασίες και τις ασκήσεις εμπέδωσης και εμβάθυνσης προς τους μαθητές.
* Οι εκπαιδευτικοί και οι μαθητές/μαθήτριες παραμένουν συνδεδεμένοι στην πλατφόρμα (on ligne).

**Δομή εξ αποστάσεως διδασκαλίας**

Οι εκπαιδευτικοί μπορούν να δομήσουν την εξ αποστάσεως εκπαίδευση σύμφωνα με την κρίση τους και τις εκπαιδευτικές ανάγκες των μαθητών/τριών.

**Ενδεικτικό πλάνο ασύχγρονης εξ αποστάσεως εκπαίδευσης:**

* Ανάρτηση στο ψηφιακό τμήμα, με ευθύνη του/της εκπαιδευτικού, εκπαιδευτικού υλικού, υλικού προς μελέτη, ασκήσεων – εργασιών κλπ.
* Μελέτη του υλικού από τους μαθητές/ριες, υποβολή ερωτήσεων προς τον/την εκπαιδευτικό, λύση ασκήσεων και υποβολή των εργασιών/απαντήσεων προς τον/την εκπαιδευτικό της τάξης σε προθεσμία που θα ορίζει ο εκπαιδευτικός.
* Αξιολόγηση των εργασιών και ασκήσεων από τον εκπαιδευτικό της τάξης και αποστολή σε κάθε μαθητή/τρια μεμονωμένα σχετικής ανατροφοδότησης (με κάθε πρόσφορο τρόπο, π.χ. μέσω της πλατφόρμας ή και μέσω ηλεκτρονικού ταχυδρομείου.)

**Στοιχεία επικοινωνίας Help Desk**

1. 1.Για την πλατφόρμα e-me στείλτε ηλεκτρονικό μήνυμα στο support@e-me.edu.gr ή καλέστε στο 210 3350859 και 2103350748
2. Για την πλατφόρμα e-class καλέστε στο 8011180181

**Ενδεικτικός κατάλογος διαθέσιμων ψηφιακών εκπαιδευτικών εργαλείων**

**Τίτλος Σύντομη Περιγραφή URL**

* Ψηφιακό Σχολείο (dschool)

Η κεντρική σελίδα για το ψηφιακό εκπαιδευτικό περιεχόμενο της πρωτοβάθμιας και δευτεροβάθμιας εκπαίδευσης. https://dschool.edu.gr/

* Ψηφιακή Εκπαιδευτική Πλατφόρμα (e-me)

Ψηφιακή Εκπαιδευτική Πλατφόρμα e-me για μαθητές/μαθήτριες και εκπαιδευτικούς του Υπουργείου Παιδείας και Θρησκευμάτων. https://e-me.edu.gr/

* Διαδραστικά Σχολικά Βιβλία (Ebooks)

Όλα τα σχολικά βιβλία σε ψηφιακή μορφή.http://ebooks.edu.gr/

* Ψηφιακό Εκπαιδευτικό Υλικό (Φωτόδεντρο)

Κεντρική πύλη για αναζήτηση ποικίλου ψηφιακού υλικού σε εκπαιδευτικά αποθετήρια, μουσεία, εκπαιδευτικές πύλες του Υπουργείου Παιδείας και Θρησκευμάτων, ή άλλων φορέων.

http://photodentro.edu.gr/

* Ινστιτούτο Εκπαιδευτικής Πολιτικής

Ο επιστημονικός φορέας που υποστηρίζει το Υπουργείο Παιδείας και Θρησκευμάτων.

http://iep.edu.gr/

* Ψηφιακά Διδακτικά Σενάρια (Πλατφόρμα Αίσωπος)

Ολοκληρωμένο εργαλείο σχεδίασης ψηφιακών διδακτικών σεναρίων  http://aesop.iep.edu.gr/

* Πανελλήνιο Σχολικό Δίκτυο

Είναι το εθνικό δίκτυο και ο πάροχος υπηρεσιών διαδικτύου του Υπουργείου Παιδείας και Θρησκευμάτων που διασυνδέει 16.071 μονάδες. Παράλληλα παρέχει υπηρεσίες ηλεκτρονικής μάθησης, επικοινωνίας και συνεργασίας.

https://www.sch.gr/

[*Οι Υπηρεσίες του Πανελληνίου Σχολικού Δικτύου*](https://www.sch.gr/services/)

Ειδικότερα:

• Ηλεκτρονική Σχολική Τάξη –

https://eclass.sch.gr

• Τηλεδιασκέψεις

https://meeting.sch.gr

• Ζωντανά ηλεκτρονικά μαθήματα –

http://lessons.sch.gr

• Υπηρεσίες Βίντεο:

https://video.sch.gr

• Δημιουργία Ψηφιακών Πολυμεσικών Παρουσιάσεων και Διαλέξεων

http://mmpres.sch.gr/

• Διαχείριση Μαθησιακών Δραστηριοτήτων

http://lams.sch.gr/

• Συνεργατικά έγγραφα –

https://grafis.sch.gr

* Προσβάσιμο

Πλατφόρμα για μαθητές με ειδικές μαθησιακές ανάγκες, όπως προβλήματα όρασης, ακοής, κινητικά, διαταραχή αυτιστικού φάσματος, κ.α. που μπορεί να αξιοποιηθεί στην πρωτοβάθμια εκπαίδευση, ή και στα εργαστήρια επαγγελματικής εκπαίδευσης και κατάρτισης της δευτεροβάθμιας εκπαίδευσης.

http://prosvasimo.iep.edu.gr/el/

**Προτεινόμενοι δικτυακοί τόποι για άντληση υλικού**

Στο πλαίσιο, της εξ αποστάσεως εκπαίδευσης και στη διευκόλυνση της διατήρησης της επαφής των μαθητών/τριών με τη μαθησιακή διαδικασία, προτείνεται η αξιοποίηση διδακτικών σεναρίων που είναι αναρτημένα σε εγκεκριμένους δικτυακούς τόπους. Ένα διδακτικό σενάριο αποτελεί περιγραφή μιας διδασκαλίας με εστιασμένο γνωστικό αντικείμενο, συγκεκριμένους εκπαιδευτικούς στόχους, διδακτικές αρχές και πρακτικές. Η υλοποίηση των διδακτικών σεναρίων απαιτεί μία σειρά εκπαιδευτικών δραστηριοτήτων που στοχεύουν στην κατάκτηση συγκεκριμένων γνωστικών στόχων από τους μαθητές και τις μαθήτριες. Ως προς το περιεχόμενο και τη μορφή τους τα διδακτικά σενάρια συνήθως εξειδικεύουν σε αντικείμενα και επιμέρους τμήματα του ΑΠΣ και έχουν διάρκεια μεγαλύτερη της μιας διδακτικής ώρας. Στο πλαίσιο της υλοποίησής τους, οι μαθητές και οι μαθήτριες με την ελάχιστη δυνατή βοήθεια από την πλευρά του εκπαιδευτικού, ολοκληρώνουν διάφορες εργασίες (π.χ. συμπλήρωση φύλλων εργασίας), επιλύοντας προβλήματα και καταλήγουν σε συμπεράσματα.

**Προτεινόμενα αποθετήρια διδακτικών σεναρίων:**

-Σενάρια διαφόρων γνωστικών αντικειμένων

http://aesop.iep.edu.gr/senaria.

-Σενάρια που εμπλέκουν τις τέχνες στη γλωσσική εκπαίδευση

http://iep.edu.gr/el/component/k2/853-didaktika-senaria-oi-texnes-sti-glossiki-ekpaidefsi.

-Σενάρια για τη διδασκαλία της αρχαιοελληνικής και νεοελληνικής γλώσσας και γραμματείας με την αξιοποίηση των ψηφιακών μέσων

http://proteas.greek-language.gr/.

-Σενάρια για την Ιστορία, τον Πολιτισμό, το Φυσικό και Αστικό Περιβάλλον της Ελλάδας

http://scenaria-ekt.mitida.gr/.

-Σενάρια που έχουν παρουσιαστεί στο πλαίσιο συνεδρίων

http://iep.edu.gr/el/arts-yliko/synedrio-texni-ekpaidefsi-didaktikes-kai-paidagogikesproseggiseis-

sto-sxoleio-tou-21ou-aiona.

-Οι ξένες γλώσσες στο σχολείο

http://www.iep.edu.gr/el/

component/k2/162-ksenes-glosses.

Θα ήθελα να σας ευχαριστήσω από καρδιάς για τη γεμάτη προθυμία να είμαστε σε συνεχή επαφή καθηγητές/τριες & μαθητές/τριες μέσω της υλοποίησης της εξ αποστάσεως **ασύγχρονης εκπαίδευσης** που προτείνεται & αξιοποιούν τα πληροφοριακά συστήματα, δίκτυα και εφαρμογές που έχει αναπτύξει το ΥΠΑΙΘ σε αυτές τις πρωτόγνωρες καταστάσεις που βιώνουμε.

Καλή Δύναμη σε όλους σας! Πάνω από όλα Υγεία & Κουράγιο!

Η Διευθύντρια

Παρασκευή Ξανθούλη